Šćećinski zaliw

Šćećinski zaliw ( Stettiner Haff, Oderhaff abo Pommersches Haff;  Zalew Szczeciński) je zaliw Baltiskeho morja na hranicy mjez Němskej a Pólskej. Zapadny pobrjóh słuša do Mecklenburgsko-Předpomorskeje, wuchodny do Zapadopomorskeho wojewódstwa w Pólskej. Sewjernu hranicu zaliwa tworitej kupje Usedom a Wolin. Zaliw ma přestrjeń wot 903 km² a přerěznu hłubokosć wot jenož 3,8 metrow.

Do Šćećinskeho zaliwa wuliwa so rěka Wódra. Jeje woda běži přez Peene, Świnu a Dziwnu do morja.

 Wotkaz 

Kategorija:Baltiske morjo
Kategorija:Zaliw
Kategorija:Wodźizna w Mecklenburgsko-Předpomorskej
Kategorija:Zapadopomorske wojewódstwo
Kategorija:Wodźizna w Pólskej